text: Seinasti filmurin fyri summarsteðgin er donsk satira
text: #000001
text: Ole Wich fer at innleiða nýggja filmin ”Viften”, sum er hin seinasti fyribils í Fimsfelagnum. Árið er 1848, og staðurin er Skt. Croix í danska Vesturindia - filmurin fær góð ummæli
text: #000002
text: Nýggi danski filmurin ”Viften” verður lýstur sum ein menniskjanslig søga um makt og bundinskap hjá tveimum pørtum, sum ikki neyðturvuliga vilja vera saman. Sambandið verður lýst við djúpum álvarsemi, men eisini absurdum skemti, sum bjóðar donsku søgufatanini og serliga søgugloymskuni av. Hetta siga tær, ið hava gjørt filmin.
text: #000004
text: Árið er 1848 og staðurin er Skt. Croix í danska Vesturindia. Anna Heegaard og Petrina, sum báðar eru littar, eru bestu vinkonur. Hóast eins í húðarliti, er gerandisdagurin ógvuliga ymiskur. Anna er frí og ræður yvir og eigur Petrinu, sum undir henni er trælur.
text: #000005
text: Leikstjóri er Frederikke Aspöck, sum í 2019 gjørdi fongsulsfilmin ”De frivillige”, og handritið hevur Anna Neye skrivað. Hon spælir við í filminum og er kend frá ”Normalerwize”. Filmurin er upptikin á Gran Canaria.
text: #000007
text: Filmsfelagið vísti í 1987 danska filmin hjá Palle Kjærluff-Schmidt ”Peter von Scholten” við Ole Ernst í høvuðsleiklutinum. Hesa seinastu tíðina hava fleiri nýggir postkolonialistiskir filmar verði á skránni í Filmsfelagnum, teirra millum grønlendski ”Twice Colonized” og íslendski ”Volaða land”, sum báðir taka støði í knýtinum til Danmark.
text: #000008
text: Ummælarin hjá Børsen, Michael Solgaard, sigur: - Filmen får med et glimt i øjet og underspillede grusomheder en skovl under den koloni-leflen og -romantisering, som mange nok har om Danmarks år i Vestindien.
text: #000011
text: Ole Wich fer at innleiða nýggja danska filmin ”Viften”, sum er hin seinasti í Fimsfelagnum fyri summarsteðgin.
text: #000012
text: Søgulig hús í Vestmanna sett til sølu
text: #000016
text: Lavrov: Vesturheimurin er farin í kríggj móti okkum
text: #000017